**กิจกรรมแลกเปลี่ยนเรียนรู้ (KM)**

**สำนักหอสมุด วันที่ 2 พฤศจิกายน 2561**

**เรื่อง “ปลุก Passion ปั้นพลังใจ เสริมสร้างไฟในการทำงาน”**

ในวันศุกร์ที่ 2 พฤศจิกายน 2561 สำนักหอสมุด จัดกิจกรรมแลกเปลี่ยนเรียนรู้ (KM) ภายในสำนักหอสมุด เรื่อง “ปลุก Passion ปั้นพลังใจ เสริมสร้างไฟในการทำงาน” โดย นางอธีรารัศมิ์ โพธิ์ใหญ่ และนางสาวสุริยาพร คงจันทร์ นำเสนอจากการเข้าร่วมฟังบรรยาย ในหัวข้อดังกล่าวนี้ จัดโดย สำนักบรรณสารการพัฒนา สถาบันบัณฑิตพัฒนบริหารศาสตร์ มีสาระสำคัญ ดังนี้

**Passion** คือ ความปรารถนาอย่างแรงกล้าเพื่อต้องการทำสิ่งใดสิ่งหนึ่ง เป็นสิ่งที่ทำให้เราตื่นเช้าขึ้นมาอย่างมีพลัง และด้วยหัวใจที่พร้อมจะทำสิ่งนั้น เพราะเรารักที่จะทำมัน และทำต่อไปอย่างไม่เหน็ดเหนื่อยจนกว่าความฝันของเราจะเป็นจริง

**เมื่อนึกถึงคนที่มี Passion คุณคิดถึงใคร**

Passion ของพ่อหลวง พระบาทสมเด็จพระเจ้าอยู่หัวรัชกาลที่ ๙

- นักพัฒนา โครงการในพระราชดำริมากกว่า ๔๐,๐๐๐ โครงการ

- นักกีฬา ทรงโปรดกีฬาหลายประเภท เช่น สกีน้ำแข็ง, ยิงปืน, กอล์ฟเล็ก, การแข่งขันรถเล็ก, เทนนิส, แบดมินตัน และเครื่องร่อน ทรงมีวินัยในการฝึกซ้อมอย่างสม่ำเสมอ

- นักดนตรี ทรงสนพระทัยดนตรีอย่างจริงจังราวพระชนม์ ๑๔-๑๕ พรรษา ทรงซื้อ

แซกโซโฟนมือสองราคา ๓๐๐ ฟรังก์มาหัดเล่นโดยใช้เงินสะสมส่วนพระองค์ครึ่งหนึ่ง และอีกครึ่งสมเด็จย่าออกให้

**IMPORTANCE นิยามความสำคัญ**

Passion เป็นส่วนหนึ่งของ ikigai ซึ่งเป็นงานวิจัยจากเมืองโอกินาว่า ประเทศญี่ปุ่น

ปัจจัยที่ทำให้เรามี ikigai

- Passion ถ้างานของเราคือ Passion เราจะมีความสุขในการทำงานนั้น ๆ แต่ถ้า Passion ของเราเป็นสิ่งอื่น ๆ เราก็สามารถนำความสุขจากการได้ทำสิ่งนั้น ๆ มาเติมพลังให้เราในการทำงานได้เช่นกัน

- Profession ถ้าเราชอบแล้วมีความเก่งด้วย จะทำให้เรามีพลังในการทำสิ่งเหล่านั้นอย่างมืออาชีพ

- Vocation คือ การทำความชอบแล้ว เรายังได้เงินจากสิ่งนั้นด้วย

- Mission คือ สิ่งที่เราชอบทำ สามารถตอบโจทย์ในสิ่งที่โลกต้องการด้วย

**เมื่อนึกถึง Passion คุณนึกถึงอะไร**

ตัวอย่างง่าย ๆ คือ เราเสียเงินไปกับอะไรมากที่สุด นั่นคือ Passion ของเรา อาจจะเป็นความชอบการท่องเที่ยว ชอบขับรถมอเตอร์ไซค์ ชอบวาดภาพ ชอบดูหนังฟังเพลง เป็นต้น

**คนที่มี Passion จะมีอาการ ๓ อย่าง คือ**

1. Head คือ ศึกษาต่อยอด ศึกษาเบื้องลึก อ่านหนังสือเกี่ยวกับสิ่งนั้น
2. Heart คือ มีความสุข อิ่มเอม เบิกบานเมื่อนึกคิดถึงสิ่งนั้น
3. Hand คือ ลงมือทำสิ่งนั้น

**การหา Passion ในตัวเอง**

ถ้าเรายังไม่แน่ใจว่า Passion เราคืออะไร ให้เราหา Role Model (บุคคลต้นแบบ) เพราะ Role Model จะทำให้เรามีทางลัด โดยให้ดูว่า Role Model เขาคิดอะไร ทำอะไร จะทำให้เราไม่ต้องเริ่มจากศูนย์

**Work Passion**

อะไรคือปัจจัยที่ทำให้คนมี Passion ในการทำงาน

- จากงานวิจัย Passion ในการทำงานของคนอเมริกัน คือ เป็นงานที่มีคุณค่า

- ผลการวิจัยของคนไทยที่ทำให้คนมี Passion ในงาน คือ ความผูกพันกับหัวหน้างาน และหัวหน้างานที่ทำให้คนไทยมี Passion คือ หัวหน้างานที่ทำเกินงาน

**INVESTIGATE หนทางแห่งการค้นพบ Passion**

Passion ดี ๆ เริ่มที่คิดบวก

- A Attitude ทัศนคติบวก

- B Behavior พฤติกรรมบวก

- C Consequence ผลที่เกิดตามมาเป็นบวก

**เทคนิคคิดบวก**

๑. คิดบวก : “การตั้งคำถามที่ดี” เช่น

- แล้วมันดีอย่างไร

- แล้วเราจะทำอย่างไรให้ดีขึ้น/ทำอย่างไรให้ถึงเป้าหมาย

๒. ทำบวก

- ทำความดี ทำท่าเปี่ยมสุข

๓. พูดบวก : เลิก ๕ คำพูด มีผลต่อสมอง คือ

- เบื่อ

- ขี้เกียจ

- เหนื่อย

- ทำไม่ได้

- ยาก

**สรุป**

ผู้เข้าร่วมโครงการได้รับรู้ถึงความสนใจ (Passion) และความถนัดของตนเอง เพื่อพัฒนาศักยภาพ และใช้ศักยภาพของตนเองในการทำงาน และส่งเสริมการทำงานให้มีคุณภาพ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_